
Р Е Ш Е Н И Е  
№  РС-80-23-056

Днес, 29.06.2023 година, в град София, Комисията за противодействие на корупцията и за отнемане на незаконно придобитото имущество, в състав:

Заместник-председател: Антон Славчев
Член: Пламен Йоцов
	Член: Силвия Къдрева
	
У С Т А Н О В И:

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение на Комисията за противодействие на корупцията и за отнемане на незаконно придобитото имущество (КПКОНПИ, Комисията) № КИ-33 от 22.02.2023 г. по сигнал с рег. № ЦУ01/С-80/10.02.2023 г. на КПКОНПИ.
Производството е образувано против Венцислав Гърменов – временно изпълняващ длъжността (ВрИД) кмет на Община Р.
По същество в сигнала се твърди, че Гърменов и К. П. – началник на отдел „Общинска собственост и транспорт“ в Община Р., са съпрузи на две сестри, което обуславя наличието на роднинска връзка по сватовство помежду им, и в същото време се намират в отношение работодател – служител. Това поставя и въпроса дали Гърменов, в качеството му на ВрИД кмет на Община Р., е подписвал документи за допълнително материално стимулиране на К. П. 
Към доказателства към сигнала са приложени копия на доклади от кмета на Община Р..
Във връзка с твърденията в сигнала Комисията е изискала и получила с писмо вх. № ЦУ-01-2046/07.04.2023 г. на КПКОНПИ от председателя на Постоянната комисия за противодействие на корупцията и за отнемане на незаконно придобитото имущество (ПКПКОНПИ) към Общински съвет (ОбС) Р. заверени копия на следните документи: Решение № 26 по Протокол № 3 от извънредно заседание на ОбС Р., проведено на 15.03.2022 г.; Заповед № РД-19-384/30.06.2017 г. на кмета на Община Р.; Длъжностна характеристика за длъжността „началник на отдел „Общинска собственост и транспорт“ в Община Р.; Заповеди № РД-19-091/01.02.2021 г., № РД-19-409/29.04.2022 г. и № РД-19-701/30.08.2022 г.; Платежни нареждания за масов превод за периода от м. 01 до м. 03.2023 г. и за периода от м. 03 до м. 12.2022 г.; Заповеди №№ РД-20-0350/12.05.2022 г., РД-20-0547/16.06.2022 г., РД-20-0579/22.06.2022 г., РД-20-0592/04.07.2022 г., РД-20-0531/07.07.2022 г., РД-20-0675/20.07.2022 г. и РД-20-0737/02.08.2022 г. на кмета Община Р.; Заповеди №№ РД-15-780/27.07.2022 г., РД-15-1593/15.12.2022 г., РД-15-293/22.03.2022 г., РД-15-360/22.03.2022 г., РД-15-308/25.03.2022 г., РД-15-309/25.03.2022 г., РД-15-331/30.03.2022 г., РД-15-345/01.04.2022 г., РД-15-354/06.04.2022 г., РД-15-484/05.05.2022 г., РД-15-518/13.05.2022 г., РД-15-526/13.05.2022 г., РД-15-541/17.05.2022 г., РД-15-548/20.05.2022 г., РД-15-593/02.06.2022 г., РД-15-614/09.06.2022 г., РД-15-678/22.06.2022 г., РД-15-679/22.06.2022 г., РД-15-746/14.07.2022 г., РД-15-750/19.07.2022 г., РД-15-1286/18.10.2022 г., РД-15-1324/27.10.2022 г., РД-15-1351/08.11.2022 г., РД-15-1354/10.11.2022 г., РД-15-1355/10.11.2022 г., РД-15-1367/11.11.2022 г., РД-15-1394/16.11.2022 г., РД-15-1395/16.11.2022 г., РД-15-1399/16.11.2022 г., РД-15-1444/22.11.2022 г., РД-15-1498/02.12.2022 г., РД-15-1499/02.12.2022 г., РД-15-1500/02.12.2022 г., РД-15-1570/13.12.2022 г., РД-15-1572/14.12.2022 г., РД-15-1605/16.12.2022 г., РД-15-028/06.01.2023 г., РД-15-059/16.01.2023 г., РД-15-202/17.02.2023 г., РД-15-203/17.02.2023 г., РД-15-204/17.02.2023 г., РД-15-303/10.03.2023 г., РД-15-322/14.03.2023 г., РД-15-365/23.03.2023 г., РД-15-417/07.04.2023 г., РД-15-418/07.04.2023 г. и РД-15-419/07.04.2023 г. на кмета на Община Р.
Служебно е направена справка в НБД „Население“, ТРРЮЛНЦ и на интернет страницата на Община Р.

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от физическо лице, с посочени три имена, адрес и е подписан.
Венцислав Гърменов е избран за ВрИД кмет на Община Р. с Решение № 26 по Протокол № 3 от извънредно заседание на ОбС Р., проведено на 15.03.2022 г. във връзка с предсрочно прекратените с Решение № 135/11.03.2022 г. на Общинска избирателна комисия – Р. правомощия на кмета на Община Р. – К. Г..
От направени справки в НБД „Население“ се установи, че Венцислав Гърменов е съпруг на А. К. Г., която има сестра – Р. К. П.. Съпруг на последната е К. Б. П.
К. Б. П. е назначен за държавен служител на длъжността „Началник на отдел „Общинска собственост и транспорт“ в Община Р. със Заповед № РД-19-384/30.06.2017 г. на кмета на общината – К. Г. Представена е длъжностна характеристика за длъжността, която е връчена на П. на 28.05.2020 година. Представени са още и три заповеди за увеличаване на месечната му заплата – № РД-19-091/01.02.2021 г., № РД-19-409/29.04.2022 г. и № РД-19-701/30.08.2022 г., като първата е подписана от Герчев в качеството му на кмет, а другите две от И. Г. в качеството му на ВрИД кмет на Община Р.
От представените по преписката документи се установи, че в качеството си на ВрИД кмет на Община Р. Венцислав Гърменов е подписал платежни нареждания за масов превод за периода от м. 03 до м. 12.2022 г. и за периода от м. 01 до м. 03.2023 година. Същите се отнасят до изплащане на заплатите на служителите в общината за посочените месеци. В представените към всяко платежно нареждане „списъци за безкасови заплати“ фигурира и името на К. П. със съответстващото му се месечно възнаграждение.
Гърменов е подписал и 7 броя заповеди – №№ РД-20-0350/12.05.2022 г., РД-20-0547/16.06.2022 г., РД-20-0579/22.06.2022 г., РД-20-0592/04.07.2022 г., РД-20-0531/07.07.2022 г., РД-20-0675/20.07.2022 г. и РД-20-0737/02.08.2022 г., с които разрешава на К. П. използване на платен годишен отпуск.
В качеството си на ВрИД кмет на Община Р. Венцислав Гърменов е подписал Заповед № РД-15-780/27.07.2022 г., с която нарежда определени служители да положат труд извън установеното им работно време на 30.07.2022 г. (събота) и 31.07.2022 г. (неделя) във връзка с провеждането на ***. В заповедта се урежда и за посочените служители да се осигури седмична почивка на 01.08.2022 г. (понеделник), както и същата да се изпрати на отдел „Финансово-стопански дейности“ за сведение и изпълнение и отдел „Канцелария“ за вписване в книгата за отчитане на извънредния труд в Общината. В заповедта са посочени шестима служители на Община Р., сред които и К. П.. Във връзка с издадената заповед Гърменов е утвърдил и справка относно полагане на извънреден труд, според която П. е положил 25 часа труд извън установеното му работно време.
Венцислав Гърменов е подписал 44 броя заповеди – №№ РД-15-293/22.03.2022 г., РД-15-360/22.03.2022 г., РД-15-308/25.03.2022 г., РД-15-309/25.03.2022 г., РД-15-331/30.03.2022 г., РД-15-345/01.04.2022 г., РД-15-354/06.04.2022 г., РД-15-484/05.05.2022 г., РД-15-518/13.05.2022 г., РД-15-526/13.05.2022 г., РД-15-541/17.05.2022 г., РД-15-548/20.05.2022 г., РД-15-593/02.06.2022 г., РД-15-614/09.06.2022 г., РД-15-678/22.06.2022 г., РД-15-679/22.06.2022 г., РД-15-746/14.07.2022 г., РД-15-750/19.07.2022 г., РД-15-1286/18.10.2022 г., РД-15-1324/27.10.2022 г., РД-15-1351/08.11.2022 г., РД-15-1354/10.11.2022 г., РД-15-1355/10.11.2022 г., РД-15-1367/11.11.2022 г., РД-15-1394/16.11.2022 г., РД-15-1395/16.11.2022 г., РД-15-1399/16.11.2022 г., РД-15-1444/22.11.2022 г., РД-15-1498/02.12.2022 г., РД-15-1499/02.12.2022 г., РД-15-1500/02.12.2022 г., РД-15-1570/13.12.2022 г., РД-15-1572/14.12.2022 г., РД-15-1605/16.12.2022 г., РД-15-059/16.01.2023 г., РД-15-202/17.02.2023 г., РД-15-203/17.02.2023 г., РД-15-204/17.02.2023 г., РД-15-303/10.03.2023 г., РД-15-322/14.03.2023 г., РД-15-365/23.03.2023 г., РД-15-417/07.04.2023 г., РД-15-418/07.04.2023 г. и РД-15-419/07.04.2023 г., с които П. е назначен в различни комисии, свързани с дейността на общината, или са му възложени други дейности във връзка с длъжността, която заема. Няма данни за участието му в комисиите на П. да е заплащано допълнително възнаграждение.
Заместник-кметът на Община Р. по „Социални дейности“ – Г. К.-Ф., е издала Заповед № РД-15-1593/15.12.2022 г., с която нарежда на К. П. да бъде изплатена сума в размер на 50 % от индивидуалната му основна месечна заплата за постигнати добри резултати в периода 01.10.2022 г. до 31.12.2022 година.
Със Заповед № РД-15-028/06.01.2023 г., И. Г. – заместник-кмет по ИПВ на Община Р., назначава П. за член на комисия със задача да прави периодични, спешни и по сигнал на граждани огледи на всички сгради на територията на Община Р. и околни села, които са неподходящи по местонахождение, износване, или поради други обстоятелства са станали неподходящи за обитаване.

Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Венцислав Гърменов, в качеството му на ВрИД кмет на Община Р. е лице, заемащо висша публична длъжност по чл. 6, ал. 1, т. 32 от ЗПКОНПИ и компетентна да се произнесе относно наличието или липсата на конфликт на интереси по отношение на него в това му качество е КПКОНПИ.  
При наличието на лице, заемащо висша публична длъжност като първи елемент от състава на конфликта на интереси, определящо за съществуването на такъв е упражняването на правомощия по служба от страна на лицето, заемащо висша публична длъжност и релевантен частен интерес, при наличието на който следва да е станало това, който съгласно чл. 52 от ЗПКОНПИ трябва да е такъв, че да може да повлияе върху безпристрастното и обективно изпълнение на правомощията или служебните задължения на лицето, заемащо висша публична длъжност и да води до облага за него или за свързано с него лице.
Установи се, че Гърменов и К. П. са съпрузи на две сестри, което ги прави роднини по сватовство от втора степен и съответно свързани лица по смисъла на § 1, т. 15, б. „а“ от ДР на ЗПКОНПИ. 
Самостоятелно обаче, наличието на свързано лице не води непременно и до конфликт на интереси.
Безспорно от представените по преписката документи се установи, че в периода от 15.03.2022 г. (когато е избран за ВрИД кмет на Община Р.) до 13.04.2023 г. (на която дата са изпратени изисканите от КПКОНПИ документи по административната преписка) Венцислав Гърменов е упражнил свои правомощия във връзка със заеманата от него висша публична длъжност – ВрИД кмет на Община Р., по отношение на свързаното с него лице К. П., като е подписал: 
1.  платежни нареждания за масов превод за периода от м. 03 до м. 12.2022 г. и за периода от м. 01 до м. 03.2023 г. за изплащане на трудовите възнаграждения на служителите в общината;
2.  7 броя заповеди, с които разрешава на К. П. използването на платен годишен отпуск;
3. Заповед № РД-15-780/27.07.2022 г., с която нарежда определени служители да положат труд извън установеното им работно време на 30.07.2022 г. (събота) и 31.07.2022 г. (неделя) във връзка с провеждането на *** и е утвърдил справка относно полагане на извънреден труд във връзка със заповедта;
4. 44 броя заповеди, с които П. е назначен в различни комисии, свързани с дейността на общината, или са му възложени други дейности във връзка с длъжността, която заема.
Упражнените правомощия обаче са при липсата на частен интерес поради следните причини:
На първо място, с подписаните платежни нареждания за масов превод на служителите и работниците в общината, в това число и на П., са заплатени месечните възнаграждения за положения от същите труд. Не може да се направи извод, че в случая Гърменов е поставил К. П. в по-благоприятно положение спрямо други служители на общината. Обстоятелството, че за положения от П. труд, на същия е заплащано съответното трудово възнаграждение не води до извод за наличие на частен интерес. Не са налични документи и информация последният да е получавал трудово възнаграждение не срещу положен труд. В тази връзка не може да бъде направен и обоснован извод за наличие на частен интерес за Гърменов или свързаното с него лице при подписване на посочените по-горе платежни нареждания за масов превод.
Подобен извод може да бъде обоснован и по отношение на седемте заповеди, подписани от Гърменов, с които на К. П. се разрешава използването на платен годишен отпуск. Платеният годишен отпуск на държавните служители – неговото използване, размер, прекъсване и др., е уреден в чл. 56 и следващите от Закона за държавния служител. Както и на всеки друг държавен служител, и на П. се полага такъв в конкретен размер с оглед на това, че е назначен за държавен служител в Община Р., и негово право е да го използва, като в конкретния случай не може да се търси наличието на негов частен интерес, още по-малко на частен интерес за Гърменов. 
Казаното по-горе по отношение на получаването на възнаграждение за положен труд е напълно валидно и по отношение на подписаната от Венцислав Гърменов Заповед № РД-15-780/27.07.2022 г., по силата на която на П. и други петима служители на Община Р. е наредено да положат труд извън установеното им работно време, както и утвърдената във връзка с нея справка относно полагане на извънреден труд. В конкретния случай не може да бъде установен частен интерес за свързаното с Гърменов лице, тъй като действително с издаването на горепосочената заповед се създава възможност за получаване на възнаграждение, но същото се следва от престирания от П. извънреден труд.
На следващо място, както бе посочено по-горе в настоящото решение, Гърменов е издал 44 броя заповеди, в които фигурира и името на К. П. С изброените заповеди на П. са възложени дейности, изцяло произтичащи от служебното му правоотношение и свързани със спецификите на длъжността, която заема в структурата на общината, като в същото време от тях не се следва получаване на допълнително възнаграждение за П.. Същите не го поставят в по-благоприятно положение спрямо другите служители в Община Р. и от тях не се следва получаване на материална или нематериална облага за него, което води и до липсата на частен интерес, както за П., така и за Гърменов.
По отношение на изброените по-горе упражнени правомощия по служба от Венцислав Гърменов, се установи, че са налице само две от предпоставките за „конфликт на интереси“ по отношение на същия, в качеството му на ВрИД кмет на Община Р. – лице, заемащо висша публична длъжност и упражнени от лицето правомощия по служба. Не е налице обаче третата предпоставка, а именно наличието на частен интерес. Липсата на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба по конкретен повод, изключва наличието на нарушение на разпоредбите на Глава Осма, Раздел II от ЗПКОНПИ, съответно и възможността за възникване на конфликт на интереси.
Заповеди № РД-19-091/01.02.2021 г., № РД-19-409/29.04.2022 г. и № РД-19-701/30.08.2022 г. за увеличаване на месечната заплата на К. П. са подписани от кмета на общината – К. Г. и от И. Г. в качеството му на ВрИД кмет. Заповед № РД-15-1593/15.12.2022 г. и Заповед № РД-15-028/06.01.2023 г., които също се отнасят до К. П., са подписани съответно от заместник-кмета на Община Р. по „Социални дейности“ – Г. К.-Ф. и заместник-кмета по ИПВ на Община Р. – И. Г., от което следва, че в конкретния случай е налице само една от предпоставките за „конфликт на интереси“ по отношение на Венцислав Гърменов, в качеството му на ВрИД кмет на Община Р. – лице, заемащо висша публична длъжност. Не са налице обаче другите две предпоставки – упражнени от лицето правомощия по служба и наличието на частен интерес. Липсата на упражнени правомощия по служба, както и на частен интерес на лицето, заемащо висша публична длъжност или на свързано с него лице при упражняването на правомощията или задълженията му по служба по конкретен повод, води и до липсата на конфликт на интереси.
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени от Венцислав Гърменов, в качеството му на ВрИД кмет на Община Р. правомощия в частен интерес.

Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество, 

Р Е Ш И:

НЕ УСТАНОВЯВА конфликт на интереси по отношение на Венцислав Гърменов, ЕГН ***, в качеството му на ВрИД кмет на Община Р. и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с подписани платежни нареждания за масов превод за периода от м. 03 до м. 12.2022 г. и за периода от м. 01 до м. 03.2023 г., Заповед № РД-15-780/27.07.2022 г. и утвърдена във връзка с нея справка относно полагане на извънреден труд, както и заповеди №№ РД-20-0350/12.05.2022 г., РД-20-0547/16.06.2022 г., РД-20-0579/22.06.2022 г., РД-20-0592/04.07.2022 г., РД-20-0531/07.07.2022 г., РД-20-0675/20.07.2022 г., РД-20-0737/02.08.2022 г., РД-15-293/22.03.2022 г., РД-15-360/22.03.2022 г., РД-15-308/25.03.2022 г., РД-15-309/25.03.2022 г., РД-15-331/30.03.2022 г., РД-15-345/01.04.2022 г., РД-15-354/06.04.2022 г., РД-15-484/05.05.2022 г., РД-15-518/13.05.2022 г., РД-15-526/13.05.2022 г., РД-15-541/17.05.2022 г., РД-15-548/20.05.2022 г., РД-15-593/02.06.2022 г., РД-15-614/09.06.2022 г., РД-15-678/22.06.2022 г., РД-15-679/22.06.2022 г., РД-15-746/14.07.2022 г., РД-15-750/19.07.2022 г., РД-15-1286/18.10.2022 г., РД-15-1324/27.10.2022 г., РД-15-1351/08.11.2022 г., РД-15-1354/10.11.2022 г., РД-15-1355/10.11.2022 г., РД-15-1367/11.11.2022 г., РД-15-1394/16.11.2022 г., РД-15-1395/16.11.2022 г., РД-15-1399/16.11.2022 г., РД-15-1444/22.11.2022 г., РД-15-1498/02.12.2022 г., РД-15-1499/02.12.2022 г., РД-15-1500/02.12.2022 г., РД-15-1570/13.12.2022 г., РД-15-1572/14.12.2022 г., РД-15-1605/16.12.2022 г., РД-15-059/16.01.2023 г., РД-15-202/17.02.2023 г., РД-15-203/17.02.2023 г., РД-15-204/17.02.2023 г., РД-15-303/10.03.2023 г., РД-15-322/14.03.2023 г., РД-15-365/23.03.2023 г., РД-15-417/07.04.2023 г., РД-15-418/07.04.2023 г. и РД-15-419/07.04.2023 г., поради липса на негов или на свързано с него лице частен интерес.

НЕ УСТАНОВЯВА конфликт на интереси по отношение на Венцислав Гърменов, ЕГН ***, в качеството му на ВрИД кмет на Община Р. и в това му качество лице, заемащо висша публична длъжност по смисъла на чл. 6, ал. 1, т. 32 от ЗПКОНПИ, във връзка с издадени заповеди № РД-19-091/01.02.2021 г., № РД-19-409/29.04.2022 г., № РД-19-701/30.08.2022 г., № РД-15-1593/15.12.2022 г. и № РД-15-028/06.01.2023 г., поради липса на упражнени правомощия по служба.

Препис от Решението да се изпрати на Окръжна прокуратура Б., с оглед преценка за реализиране на правомощията ѝ по чл. 76, ал. 2 от ЗПКОНПИ, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

КОМИСИЯ:

ЗАМЕСТНИК-ПРЕДСЕДАТЕЛ:……(П)….../АНТОН СЛАВЧЕВ /

ЧЛЕН:……………(П)…..…....……………...…../ПЛАМЕН ЙОЦОВ/

    ЧЛЕН:…………………(П)…............................/СИЛВИЯ КЪДРЕВА/

